biswa921/orwiki-latest-pages-articles-raw huggingface dataset:
୩୦ ଫେବୃଆରୀ

୩୦ ଫେବୃଆରୀ ତାରିଖଟି କିଛି ପଞ୍ଜିକା (କ୍ୟାଲେଣ୍ଡର)ରେ ସ୍ଥାନ ପାଇଛି କିନ୍ତୁ ଗ୍ରେଗୋରି ପାଞ୍ଜିରେ ଏଭଳି କୌଣସି ଦିବସ ନାହିଁ । ଗ୍ରେଗୋରି ପାଞ୍ଜିରେ ଫେବୃଆରୀ ମାସଟି କେବଳ ୨୮ ଦିନିଆ ହୋଇଥାଏ, କିମ୍ବା ଅଧି ବର୍ଷ ସମୟରେ ୨୯ ଦିନିଆ ହୋଇଥାଏ । ୩୦ ଫେବୃଆରୀ ଦିବସଟି ଏକ ବ୍ୟଙ୍ଗ-ତାରିଖ (sarcastic date), ଯାହା କେବେ ହୋଇନାହିଁ କିମ୍ବା କେବେ ହୋଇପାରିବ ନାହିଁ, ସୂଚିତ କରିବାପାଇଁ ବ୍ୟବହାର କରାଯାଏ ।

 ସ୍ୱେଡିଶ ପଞ୍ଜିକା 
thumb|right|300px|Swedish calendar for February 1712
୧୭୧୨ ମସିହାରେ ଫେବୃଆରୀ ୩୦ ତାରିଖ ସ୍ୱିଡେନର ଏକ ସତ ସତିକା ତାରିଖ  ।

ବିଭିନ୍ନ ଦେଶରେ କିଛି ନିକଟତର ତାରିଖର ବ୍ଲକକୁ ବାଦ୍ ଦେଇ ଜୁଲିଆନ୍ କ୍ୟାଲେଣ୍ଡରରୁ ଗ୍ରେଗୋରୀ କ୍ୟାଲେଣ୍ଡରକୁ ପରିବର୍ତ୍ତନ କରାଯାଇଥିଲା । କିନ୍ତୁ ସ୍ୱେଡିଶ ସାମ୍ରାଜ୍ୟ ଏପରି ନକରି ୧୭୦୦ରୁ ୧୭୪୦ ଯାଏ ସମସ୍ତ ଅଧି ବର୍ଷକୁ ବାଦ୍ ଦେଇ ଧୀରେ ଧୀରେ ଏହି କାର୍ଯ୍ୟ କରିବାପାଇଁ ଯୋଜନା କରିଥିଲେ । ୧୭୦୦ ମସିହାର ଫେବୃଆରୀ ମାସରେ ଅଧିବର୍ଷକୁ ବାଦ ଦିଆ ଯାଇଥିଲେହେଁ, ସେହି ବର୍ଷଠାରୁ Great Northern War ଆରମ୍ଭ ହୋଇଯାଇଥିଲା, ଯାହାଦ୍ୱାରା ସ୍ୱେଡିଶମାନଙ୍କର କ୍ୟାଲେଣ୍ଡର ବଦଳ ଉପରୁ ଧ୍ୟାନ ଉଠିଯାଇଥିଲା । ଏହାଯୋଗୁଁ ପରବର୍ତ୍ତୀ ଏମିତି ଦୁଇଟି ଅବସରରେ ଆଉ ଅଧିବର୍ଷ ବାଦ ଦିଆଯାଇପାରିଲା ନାହିଁ ଏବଂ ୧୭୦୪ ଓ ୧୭୦୮ ମସିହାରେ ଅଧିବର୍ଷ ରହିଲା ।

ଏହିଭଳି ଦ୍ୱନ୍ଦରୁ ବାହାରିବ ପାଇଁ ଏବଂ ଆଗକୁ କୌଣସି ଭୁଲ ନ କରିବା ପାଇଁ, ଜୁଲିଆନ କ୍ୟାଲେଣ୍ଡରକୁ ୧୭୧୨ରେ ପୁନଃସ୍ଥାପିତ କରିଦିଆଗଲା ଓ ଗୋଟିଏ ଅଧିକ ଅଧିବର୍ଷ ଯୋଡି ଦିଆଗଲା । ଏଣୁ ଏହି ବର୍ଷଟି କ୍ୟାଲେଣ୍ଡରରେ ଏକମାତ୍ର ବାସ୍ତବ ୩୦ ଫେବୃଆରୀ ତାରିଖ ଭାବେ ଜଣା । ସେହିଦିନଟି ପ୍ରକୃତରେ ଜୁଲିଆନ କ୍ୟାଲେଣ୍ଡରର ଫେବୃଆରୀ ୨୯ ତାରିଖ ଏବଂ ଗ୍ରେଗୋରୀ କ୍ୟାଲେଣ୍ଡରର ମାର୍ଚ୍ଚ ୧୧ ତାରିଖ ସହ ସମାନ  ।

ସ୍ୱେଡିଶମାନଙ୍କର ଗ୍ରେଗୋରୀ ପାଞ୍ଜିକୁ ପରିବର୍ତ୍ତନ ୧୭୫୩ ମସିହାରେ ଶେଷ ହୋଇଥିଲା, ଏଥିରେ ସେମାନେ ଫେବୃଆରୀ ମାସର ୧୨ଟି ଦିବସକୁ ବାଦ ଦେଇଥିଲେ ।

 ସୋଭିଏତ୍ ପଞ୍ଜିକା 

 ଆଧାର 

ଶ୍ରେଣୀ:ତାରିଖ
ଶ୍ରେଣୀ:ଫେବୃଆରୀ
ପଲି ଉମ୍ରିଗର

ପହଲାନ ରତଞ୍ଜି "ପଲି" ଉମ୍ରିଗର  (୨୮ ମାର୍ଚ୍ଚ ୧୯୨୬ – ୭ ନଭେମ୍ବର ୨୦୦୬) ଜଣେ ଭାରତୀୟ କ୍ରିକେଟଖେଳାଳୀ ।  ସେ ମଧ୍ୟମ କ୍ରମ ବ୍ୟାଟ୍ସମ୍ୟାନ, ଅଫ ସ୍ପିନ ଏବଂ ମଧ୍ୟମ ବେଗ ବୋଲର ଭାବେ ବମ୍ବେ ପାଇଁ ପ୍ରଥମ ଶ୍ରେଣୀ କ୍ରିକେଟ ଏବଂ ଭାରତୀୟ କ୍ରିକେଟ ଦଳ ପାଇଁ ଟେଷ୍ଟ କ୍ରିକେଟ ଖେଳିଥିଲେ ।  ସେ ୧୯୫୫ରୁ ୧୦୫୮ ପର୍ଯ୍ୟନ୍ତ ଆଠଟି ଟେଷ୍ଟ ମ୍ୟାଚରେ ଭାରତୀୟ କ୍ରିକେଟ ଦଳ ପାଇଁ ଅଧିନାୟକ ପଦ ସମ୍ଭାଳିଥିଲେ । ୧୯୬୨ରେ ଅବସର ପରେ ସେ ଅଧିକ ଟେଷ୍ଟ (୫୯) ଖେଳି ୩,୬୩୧ ଅଧିକ ରନ ସଂଗ୍ରହ କରିଥିଲେ ଏବଂ ଅନ୍ୟ ଖେଳାଳୀଙ୍କ ଅପେକ୍ଷା ଅଧିକ ସଂଖ୍ୟକ(୧୨) ଟେଷ୍ଟ ଶତକର ରେକର୍ଡ କରିଥିଲେ । ସେ ପ୍ରଥମ ଭାରତୀୟ ଭାବେ ହାଇଦରାବାଦଠାରେ ଅନୁଷ୍ଠିତ ନ୍ୟୁଜିଲାଣ୍ଡ ବିପକ୍ଷରେ ପ୍ରଥମ ଦ୍ୱିଶତକ ହାସଲ କରିଥିଲେ । 
କ୍ରୀଡ଼ା ପରବର୍ତ୍ତୀ ଜୀବନ
୧୯୭୦ ଶେଷ ଆଡ଼କୁ ଭାରତୀୟ କ୍ରିକେଟ ଦଳର ନ୍ୟୁଜିଲାଣ୍ଡ , ବେଷ୍ଟ ଇଣ୍ଡିଜ ଏବଂ ଅଷ୍ଟ୍ରେଲିଆ ଗସ୍ତର ପରିଚାଳନା ଦାୟିତ୍ୱ ନେଇଥିଲେ । ସେ ୧୯୭୮ - ୧୯୮୨ ମଧ୍ୟରେ ରାଷ୍ଟ୍ରୀୟ ଚୟନ କମିଟିର ଚେୟାରମ୍ୟାନ, ଭାରତୀୟ କ୍ରିକେଟ କଣ୍ଟ୍ରୋଲ ବୋର୍ଡ଼ର କାର୍ଯ୍ୟ ନିର୍ବାହୀ ସଚିବ ଏବଂ ମୁମ୍ବାଇ କ୍ରିକେଟ ଆସୋସିଏସନର ସଚିବ ଥିଲେ । ସେ କ୍ରିକେଟ କୋଚିଂ ବାବଦରେ ଏକ ପୁସ୍ତକ ଲେଖିଥିଲେ । ଏକଦା ସେ ୱାଙ୍ଖଡ଼େ ଷ୍ଟାଡିୟମର ପିଚ କ୍ୟୁରେଟର ଦାୟିତ୍ୱରେ ଥିଲେ । ସେ ୧୯୬୨ରେ ପଦ୍ମଶ୍ରୀ ପୁରସ୍କାର, କ୍ରୀଡ଼ା ପ୍ରତି ତାଙ୍କର ଅବଦାନ ପାଇଁ ୧୯୯୮-୯୯ରେ  ସି କେ ନାଇଡୁ ଟ୍ରଫି ପାଇଥିଲେ ।ଜାତୀୟ ୧୫ ବର୍ଷରୁ କମ ଚାମ୍ପିଅନସିପ ପଲି ଉମ୍ରିଗର ଟ୍ରଫି ପାଇଁ ପ୍ରତିଯୋଗିତା ହୋଇଥାଏ ।

୨୦୦୬ ମଧ୍ୟ ଭାଗକୁ ଉମ୍ରିଗର ଲିମ୍ଫ କ୍ୟାନସରରେ ଚିହ୍ନଟ ହୋଇ କେମୋଥେରାପି ଅଧିନରେ ଥିଲେ ।Hindu report on Umrigar's illness ସେ ୨୦୦୬ ନଭେମ୍ବରରେ ଅସୁସ୍ଥତା କାରଣରୁ ମୁମ୍ବାଇଠାରେ ମୃତ୍ୟୁବରଣ କରିଥିଲେ ।.Former India skipper Umrigar dies bbc.co.uk, accessed 7 November 2006
୧୯୫୧ରୁ ଦିନୁ ତାଙ୍କ ସହଧର୍ମିଣୀ ଥିଲେ । ତାଙ୍କ ଦୁଇ ପୁତ୍ର ଏବଂ ଏକ କନ୍ୟା ସନ୍ତାନ ଥିଲେ ।
ଟିପ୍ପଣୀ

ଆଧାର
 Partab Ramchand, Great Feats of Indian Cricket, Rupa & Co
 Partab Ramchand, Great Indian Batsmen, Rupa & Co (2005)
 Sujit Mukherjee, Playing for India, Orient Longman (1988)
 Mihir Bose, A History of Indian Cricket (1990)
 Rajan Bala, The Covers are Off, Rupa & Co (2004)
 Richard Cashman, Patrons, Players and the Crowd, Orient Longman(1980)

ବାହାର ଲିଙ୍କ
 Cricinfo profile
 Cricketarchive profile
 Umrigar turns 80 , Profile
 Interview
 Raju Bharatan, An account of the events that led to Umrigar's resignation 
Obituary, The Daily Telegraph, 9 November 2006
 Obituary, The Guardian, 9 November 2006
Obituary , The Independent, 9 November 2006
Obituary, The Times, 9 November 2006

ଶ୍ରେଣୀ:୧୯୨୬ ଜନ୍ମ
ଶ୍ରେଣୀ:୨୦୦୬ ମୃତ୍ୟୁ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଏବି ଡି ଭିଲିୟର୍ସ

'ଆବ୍ରାହାମ୍ ବେଞ୍ଜାମିନ  'ଏବି ଡି ଭିଲିୟର୍ସ' (ଜନ୍ମ ୧୭ ଫେବୃୟାରୀ ୧୯୮୪) ସେ ଜଣେ ସାଉଥ୍ ଆଫ୍ରିକୀୟ କ୍ରିକେଟର।ଯିଏକି ସାଉଥ୍ ଆଫ୍ରିକା ଦିନିକିଆ(ODI) ଦଳର ଅଧିନାୟକ। 
ସେ ବର୍ତ୍ତମାନର ପୃଥିବୀର  ସର୍ବୋତ୍ତମ ବ୍ୟାଟ୍ସମ୍ୟାନ ଓ ସବୁଦିନ ପାଇଁ ପ୍ରସିଦ୍ଧ ମଧ୍ଯ।ସେ ୨୦୧୫ର ସବୁଠାରୁ ଉତମ ବ୍ୟାଟ୍ସମ୍ୟାନ ଓ ଆଇସିସି ଦିନିକିଆ(ODI)ଓ ଟେଷ୍ଟରେ ଶ୍ରେଷ୍ଠ ତୃତୀୟ ରାଙ୍କ୍ରେ ଅବସ୍ଥିତ।
ଏବି ଡି (ଆଫ୍ରିକାନ ବୟେଯ୍  ଉଚ୍ଚ ବିଦ୍ୟାଳୟ)ରେ ପଢୁଥିଲେ।ପେଟୋରିୟର ଏକ ପବ୍ଲିକ ବିଦ୍ୟାଳୟରେ।ଏବି ଡି ଡାହାଣ ହାତରେ ବ୍ୟାଟିଂ କରୁଥିଲେ।ସେ ବହୁତ ଅଳ୍ପ ସମୟରେ ମଧ୍ଯରେ ଟେଷ୍ଟ କ୍ରିକେଟ୍ରେ ୨୧ଟା ଶତକ ଓ ୩୬ଟା ଅର୍ଦ୍ଧଶତକ ହାସଲ କରିଛନ୍ତି।ସେ ସାଉଥ ଆଫ୍ରିକା ପାଇଁ  ଦୁତୀୟ ଏକମାତ୍ର ବ୍ୟକ୍ତି ଯିଏକି ଏକାକି  (୨୭୮*)ରନ୍ କରିଛନ୍ତି।୨୦୧୨ ପର୍ଯ୍ୟନ୍ତ ସେ ସାଉଥ ଆଫ୍ରିକା ପାଇଁ ବେଳେ ବେଳେ ଉଇକେଟ କିପିଙ୍ଗ୍  ମଧ୍ଯ କରୁଥିଲେ।ଯଦିଓ ନିୟମିତ ଉଇକେଟ କିପର୍ ମାର୍କ ବୋଉଚରଙ୍କ ଅବସର ଗ୍ରହଣ କରିବା ପରେ,ସେ ନିଜର ଅଧିନାୟିତ୍ୱରେ (odi,test,t20)ରେ ନିୟମିତ ଉଇକେଟ କିପିଙ୍ଗ୍  କଲେ।କିନ୍ତୁ କୁଏଣ୍ଟେନ ଡି କକ୍ଙ୍କ ଡେବୁଟ୍ ପରେ ସେ ଉଇକେଟ କିପିଙ୍ଗ୍   ପରିତ୍ୟାଗ କରିଥିଲେ।ତା ପରେ ସେ ଆରମ୍ଭ  କରିଥିଲେ ଗୋଟେ ପାଟ୍ ଟାଇମ୍  ବୋଲର ହେବା ପାଇଁ।ଏବି ଡି  ଓ ଜେପି ଡୁମିନି ଓ ତାଙ୍କ ସହ ଫରାନ୍ ବିହାରଦୁନି ୨୦୧୫ ବିଶ୍ୱକପ୍ରେ ପଞ୍ଚମ ବୋଲର ସ୍ଥାନ ପୂରଣ କରିଥିଲେ।

ତାଙ୍କ ନାମରେ ସବୁଠାରୁ ଦ୍ରୁତଗାମୀ  ଅର୍ଦ୍ଧଶତକ  ୫୦(୧୬) ଓ ଶତକ ୧୦୦(୩୧)ଓ ୧୫୦(୬୪)ସେ ଦିନିକିଆ ଖେଳରେ ରେକର୍ଡ କରିଛନ୍ତି।ତାହା ସହ ଟେଷ୍ଟରେ ଦ୍ରୁତଗାମୀ ଶତକ ଓଟି ୨୦ରେ ମଧ୍ଯ ଦ୍ରୁତଗାମୀ ଅର୍ଦ୍ଧଶତକ ହାସଲ କରିଛନ୍ତି।
ଅନ୍ୟ କ୍ରୀଡ଼ା
ସେ ଜଣେ ପ୍ରତିଭାଶାଳୀ  ଖେଳାଳି ଓ ତାହା ସହ ମଧ୍ଯ  ଗଲ୍ଫ,ବ୍ୟାଡମିଣ୍ଟନ୍,ପହଁରା ଓ ଟେନିସ୍ ଖେଳରେ ମାହିର।ସେ ତାଙ୍କ ବିଦ୍ୟାଳୟରେ  u-୧୪ କ୍ରିକେଟ ଦଳରେ ଭାଗନେଇଥିଲେ।ସେ ଗଲ୍ଫ ମଧ୍ଯ ଖୁବ ଭଲ ଖେଳି  ପାରନ୍ତି।

ବାଲ୍ୟଜୀବନୀ
କ୍ୟାରିୟର
କୃତୀତ୍ୱ
ରେକର୍ଡ଼
ପୁରସ୍କାର
 center|350px center|350px Test batting career of AB de Villiers as of 1 June 2012 with career batting average (left) and 10 innings moving average (right).

 Opponent Matches  Innings Not out  Runs  High Score  100  50  Average  Strike rate  Catches/Stumpings Asia XI (for Africa XI)  5  5  0  150  70  0  1  44.52  90.90  5/–	   45 23  4  1189  136*  1  10  62.57  99.74  11/2   6  5  2  213  69*  0  2  71.00  82.55  9/–   21  19  1  520  121  1  0  28.88  80.12  8/–   24  24  3  921  119  5  5  46.05  105.31  10/1   3  3  0  64  40  0  0  21.33  136.17 1/–   2  2  0  39  28  0  0  19.50  100.00  1/–   3  2  0  134  134  1  0  67.00  134.00  –   17  17  7  560  106*  1  2  56.00  89.88  9/1   31  30  7  1423  128  3  5  61.86  91.39  13/1   1  1  0  62  62  0  1  62.00  137.77  1/–   17  16  2  756  125*  2  3  54.00  103.29  8/–   1   1   0  99  99  0  1  99.00  120.73  -   21  19  3  1219  162*  5  4  76.18  113.28  10/–   13  13  2  527  109  3  2  47.90  107.03  13/– TOTAL 209179 31  7,791 162*20 45  54.48    99/5
ଆଧାର
ବାହାର ତଥ୍ୟ

ଶ୍ରେଣୀ:ଖେଳାଳି
ଶ୍ରେଣୀ:ଅଣ-ଭାରତୀୟ କ୍ରିକେଟ ଖେଳାଳି
ଆନ୍ତ୍ରିକ ଜ୍ୱର ଟିକା

ଆନ୍ତ୍ରିକ ଜ୍ୱର ଟିକା ଏକ ପ୍ରକାର ଟିକା ଯାହା ଆନ୍ତ୍ରିକ ଜ୍ୱର ବା ଟାଇଫଏଡ ରୋଗକୁ ପ୍ରତିରୋଧ କରେ । ଦୁଇ ପ୍ରକାର ଟିକା ମିଳେ ଯଥା:  ପାଟିରେ ଦିଆଯାଉଥିବା ଜୀବନ୍ତ ଟିକା ନାମ ଟିୱାଇ୨୧ଏ ଓ ଭିଆଇ କାପସୁଲାର ପଲିସାକାରାଇଡ ଟିକା ଯାହା ଇଞ୍ଜେକସନ ଆକାରରେ  ଦିଆଯାଉଥିବା ସବ ୟୁନିଟ ଟିକା । ଏହି ଟିକା ୩୦ରୁ ୮୦ % କାର୍ଯ୍ୟକ୍ଷମ ୩ ବର୍ଷ ପର୍ଯ୍ୟନ୍ତ । 

ଏହି ରୋଗ ପ୍ରବଣ ଇଲାକାରେ ସବୁ ପିଲାଙ୍କୁ ଟିକା ଦେବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ (ଡବ୍ଲ୍ୟୁ.ଏଚ.ଓ) ସୁପାରିସ କରୁଛି । ସଙ୍କଟାପନ୍ନ ଲୋକଙ୍କୁ ମଧ୍ୟ ଦେବାକୁ ସୁପାରିସ କରାଯାଉଛି । ଟିକା ଅଭିଯାନ ମଧ୍ୟ କରିବାଦ୍ୱାରା ରୋଗ ମଡ଼କ ପ୍ରତିରୋଧ କରାଯାଇପାରେ ।  ପ୍ରତି ୧ରୁ ୭ ବର୍ଷରେ ଥରେ ଟିକା ଦେବାକୁ ପରାମର୍ଶ ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ରୋଗ ପ୍ରବଣ ଇଲାକାକୁ ଯାଉଥିବା ଲୋକଙ୍କୁ ଏହି ଟିକା ନେବାକୁ ପରାମର୍ଶ ଦିଆଯାଏ । 

ପ୍ରଚଳିତ ଟାଇଫଏଡ ଟିକା ଅତି ନିରାପଦ । ଇଞ୍ଜେକସନ ଦିଆଯାଇଥିବା ସ୍ଥାନରେ ସାମାନ୍ୟ ପାର୍ଶ୍ୱ ପ୍ରତିକ୍ରିୟା ହୋଇପାରେ ।  ଏଚଆଇଭି/ଏଆଇଡିଏସରେ ଇଞ୍ଜେକସନ ଦେଲେ ମଧ୍ୟ ଏହା ନିରାପଦ ଓ ଲକ୍ଷଣ ନ ବାହାରିବା ପର୍ଯ୍ୟନ୍ତ ଦିଆଯାଇପାରେ । ଗର୍ଭାବସ୍ଥାରେ ଏହି ଟିକାର ଭୂମିକା ସ୍ପଷ୍ଟ ହୋଇନି । 

   
ସନ ୧୮୯୬ରେ ଆଲମ୍ରୋଥ ଏଡ‌ୱାର୍ଡ ରାଇଟ, ରିଚାର୍ଡ ଫିଫର ଓ ଉଇଲହେମ କୋଲେ ପ୍ରଥମେ ଏହି ଟିକା ପ୍ରସ୍ତୁତ କରିଥିଲେ ।   ଏହାର ପାର୍ଶ୍ୱ ପ୍ରତିକ୍ରିୟା ଯୋଗୁ ନୁତନ ସଂସ୍କରଣ ଟିକା ଅଧୁନା ଦେବାକୁ ସୁପାରିସ କରାଯାଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ସୁଦ୍ଧା ଏହାର ହୋଲସେଲ ମୂଲ୍ୟ ୪.୪୪ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଟିକାର ମୂଲ୍ୟ ୨୫ରୁ ୫୦ ଡଲାର । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଟିକା
ଶ୍ରେଣୀ:RTT(Vaccine)
ବୈଦେହୀଶ ବିଳାସ

ବୈଦେହୀଶ ବିଳାସ ଉପେନ୍ଦ୍ର ଭଞ୍ଜଙ୍କ ବିରଚିତ ଏକ ଛାନ୍ଦକାବ୍ୟ | ଓଡ଼ିଆ ସାହିତ୍ୟର ଶ୍ରେଷ୍ଠ କାବ୍ୟ ମଧ୍ୟରେ ଏହା ଅନ୍ୟତମ | କାବ୍ୟଟି ରାମାୟଣ କଥାବସ୍ତୁ ଆଧାରିତ | ବାବନ ଗୋଟି ଛାନ୍ଦ ବିଶିଷ୍ଟ ଏହି କାବ୍ୟର ପ୍ରତ୍ୟେକ ପାଦ ବ-ଅକ୍ଷରରେ ଆରମ୍ଭ |

 ପ୍ରଚଳିତ ଛାନ୍ଦ 
ଏହି ଗ୍ରନ୍ଥରୁ କେତୋଟି ଛାନ୍ଦ ଅତ୍ୟନ୍ତ ଲୋକପ୍ରିୟ ହୋଇପାରିଛି । 

"ବିତଳକୁ ଆଲିଙ୍ଗନ" ଛାନ୍ଦରେ ରାମ ଓ ଲକ୍ଷ୍ମଣଙ୍କ ବିଶ୍ୱାମିତ୍ରଙ୍କ ସଙ୍ଗେ ଗଙ୍ଗା ପାରି ହେବାର ଦୃଶ୍ୟ ଅତି ନିଖୁଣ ଭାବରେ ଚିତ୍ରିତ ହୋଇଛି ।

 ସଙ୍ଗୀତ 
ବୈଦେହୀଶ ବିଳାସରେ ଭଞ୍ଜ ଅନେକ ବୃତ୍ତଗୁଡ଼ିକର ପ୍ରୟୋଗ କରି ସଙ୍ଗୀତରେ ନିଜ ପାରଦର୍ଶିତା ଦେଖାଇପାରିଛନ୍ତି । କଥାବସ୍ତୁ ଆଧାରିତ ସ୍ୱର ଥିବାରୁ କାବ୍ୟଟି ଆହୁରି ଆଦୃତ ଅଟେ । thumb|ଡାହାଣ|ବୈଦେହୀଶ ବିଳାସର ଚିତ୍ରପୋଥି|299x299_ପିକସେଲଏଥିରେ ବ୍ୟବହୃତ ବୃତ୍ତମାନଙ୍କୁ ଭିତରୁ କେତେକ ତଳେ ଦିଆଯାଇଛି- 
 ପାହାଡ଼ିଆ କେଦାର
 ମଙ୍ଗଳଗୁଜ୍ଜରୀ
 ଚକ୍ରକେଳି
 ଭୈରବ
 କନଡ଼ା
 ଚୋଖି
 ରସକୁଲ୍ୟା
 ବସନ୍ତ
 ପଞ୍ଚମ ବରାଡ଼ି
 ଆଷାଢ଼ଶୁକ୍ଳ
 ଚିନ୍ତାଭୈରବ
 କଉଶିକ

ଶ୍ରେଣୀ:କାବ୍ୟ କବିତା
ହାଡ଼ଫୁଟି ଟିକା

ହାଡ଼ଫୁଟି ଟିକା ବା ଭାରିସେଲା ଟିକା ବା ଚିକେନପକ୍ସ ଟିକା, ଏକ ପ୍ରକାର ଟିକା ଯାହା ହାଡ଼ଫୁଟି ରୋଗକୁ ପ୍ରତିରୋଧ କରେ । ଗୋଟିଏ ଡୋଜ ନେଲେ ମଧ୍ୟମ ଧରଣର ରୋଗ ୯୫ % ଓ ସାଙ୍ଘାତିକ ରୋଗ ୧୦୦% ପ୍ରତିରୋଧ ହୁଏ । ଗୋଟିଏ ଡୋଜ ଅପେକ୍ଷା ଦୁଇ ଡୋଜ ଅଧିକ ପ୍ରଭାବଶାଳୀ ହୁଏ । ରୋଗୀ ସଂସ୍ପର୍ଶରେ ଆସିବାର ୫ ଦିନ ମଧ୍ୟରେ ଇମ୍ମ୍ୟୁନିଟି ନ ଥିବା ଲୋକ ଟିକା ନେଲେ ଅଧିକାଂଶ ରୋଗ ପ୍ରତିରୋଧ ହୋଇଯାଏ । ଗୋଟିଏ ସ୍ଥାନର ଅଧିକାଂଶ ଲୋକ ଟିକା ନେଲେ ବାକି ଅନ୍ୟ ଲୋକମାନଙ୍କର ରୋଗ ପ୍ରତିରୋଧ ହୋଇଯାଏ । ଚର୍ମ ତଳ ଇଞ୍ଜେକସନ ଆକାରରେ ଏହା ଦିଆଯାଏ । 

ବିଶ୍ୱ ସ୍ୱାସ୍ଥ୍ୟ ସଂଗଠନ  (ଡବ୍ଲ୍ୟୁ.ଏଚ.ଓ) ଅନୁସାରେ ରୁଟିନ ଟିକାକରଣ ମାଧ୍ୟମରେ ଅନ୍ତ‌ତଃ ୮୫% ଲୋକ ଏହି ଟିକା ନେବା ଆବଶ୍ୟକ ।  କେବଳ ୨୦ରୁ ୮୦% ଲୋକ ଟିକା ନେଇଥିଲେ ଅଧିକ ଲୋକଙ୍କୁ ଅତିକ୍ରାନ୍ତ ବୟସରେ ଏହି ରୋଗ ହୁଏ ଓ ସାଂଘାତିକ ହୋଇପାରେ ।  ଏକ ବା ଦୁଇ ଡୋଜ ନେବାକୁ ପରାମର୍ଶ ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ୧୨ ଓ ୧୫ ମାସ ବୟସରେ ଦୁଇ ଡୋଜ ଦେବାକୁ ପରାମର୍ଶ ଦିଆଯାଏ । ୨୦୧୨ ସୁଦ୍ଧା ଅଧିକାଂଶ ୟୁରୋପ ଦେଶ ସମସ୍ତ ପିଲାମାନଙ୍କୁ ବା ସଙ୍କଟରେ ଥିବା ପିଲାଙ୍କୁ ଟିକା ଦେବାକୁ ସୁପାରିସ କରାଯାଇଥିଲେ ମଧ୍ୟ, ସବୁ ଦେଶ ଏହାର ଅଧିକ ମୂଲ୍ୟ ଯୋଗୁ ଯୋଗେଇ ପାରିଲେନି । 

  
ଏହି ଟିକା ଅତି ନିରାପଦ ।  ଇଞ୍ଜେକସନ ନେଇଥିବା ସ୍ଥାନରେ ସାମାନ୍ୟ କଷ୍ଟ, ଜ୍ୱର ଓ ରାସ ହୋଇପାରେ । କ୍ୱଚିତ ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା ହୁଏ ଓ ଏହା ହୁଏ ବିଶେଷତଃ ଦୁର୍ବଳ ଇମ୍ମ୍ୟୁନିଟି ଥିବା ଲୋକଙ୍କୁ  ।  ଏଚଆଇଭି/ଏଆଇଡିଏସ ଥିବା ଲୋକଙ୍କୁ ସାବାଧାନତା ସ‌ହକାରେ ଦିଆଯାଏ ।  ଗର୍ଭାବସ୍ଥାରେ ଏହା ଦେବା ମନା କିନ୍ତୁ ଏହା ନେଇଥିବା କିଛି ମହିଳାଙ୍କର ଅସୁବିଧା ହୋଇନାହିଁ ।  ଟିକା ଏକ‌କ ଭାବେ ମିଳେ ବା ଏମଏମଆର ସ‌ହିତ ମିଶ୍ରିତ ଭାବେ ମିଳେ ।  ଏହା ଜୀବନ୍ତ ଦୁର୍ବଳ ଭୁତାଣୁ ନେଇ ପ୍ରସ୍ତୁତ କରାଯାଏ । 

   
ସନ ୧୯୮୪ରେ ହାଡ଼ଫୁଟି ଟିକା ବ୍ୟବସାୟୀଖ ଭିତ୍ତିରେ ମିଳିଲା ।ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହି ଟିକାର ମୂଲ୍ୟ ୧୦୦ରୁ ୨୦୦ଡଲାର । 

 ଆଧାର 

ଶ୍ରେଣୀ:RTT(Vaccine)
ଶ୍ରେଣୀ:ଟିକା
ୟେଲୋ ଫିଭର ଟିକା

ୟେଲୋ ଫିଭର ଟିକା ଏକ ପ୍ରକାର ଟିକା ଯାହା ୟେଲୋ ଫିଭର ରୋଗରୁ ସୁରକ୍ଷା ପ୍ରଦାନ କରେ । ଏହା ଏକ ଭୁତାଣୁ ଜନିତ ରୋଗ ଯାହା ଆଫ୍ରିକା ତ‌ଥା ଦକ୍ଷିଣ ଆମେରିକାରେ ଦେଖାଯାଏ । ଏହି ଟିକା ନେବାରେକ ମାସ ମଧ୍ୟରେ ୯୯% ଲୋକଙ୍କର ଇମ୍ମ୍ୟୁନିଟି ଆସିଯାଏ ।  ଏହି ଟିକା ଦାନ କରି ବିସ୍ତୃତ ମଡ଼କ ରୋକିହୁଏ ।  ମାଂସପେଶୀ ଇଞ୍ଜେକସନ ବା ଚର୍ମତଳ ଇଞ୍ଜେକସନ ଆକାରରେ ଏହା ଦିଆଯାଏ । 

ଏହି ରୋଗ ପ୍ରବଣ ସମସ୍ତ ଦେଶରେ ରୁଟିନ ଟିକାକରଣ ସମୟରେ ଏହି ଟିକା ଦେବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ  (ଡବ୍ଲ୍ୟୁ.ଏଚ.ଓ) ସଂସ୍ଥା ସୁପାରିସ କରିଛି ।  ଏହି ଟିକା ୯ରୁ ୧୨ ମାସ ବୟସରେ ଦେବା ଉଚିତ ।ଏହି ରୋଗ ହେଉଥିବା ଯାଗାକୁ ଯାଉଥିବା ଲୋକ ଟିକା ନେବା ଉଚିତ । ସାଧାରଣତଃ ପ୍ରଥମ ଡୋଜ ପରେ ଆଉ ଟିକା ଆବଶ୍ୟକ ହୁଏନାହିଁ । 

ୟେଲୋ ଫିଭର ଟିକା ସାଧରଣତଃ ନିରାପଦ । ଲକ୍ଷଣ ବିହୀଣ ଏଚଆଇଭି ସଂକ୍ରମଣ ଥିଲେ ଏହା ନିରାପଦ ।  ସାମାନ୍ୟ ମୁଣ୍ଡବଥା, ମାଂସପେଶୀ ଯନ୍ତ୍ରଣା, ଇଞ୍ଜେକସନ ନେଇଥିବା ସ୍ଥାନରେ କଷ୍ଟ, ଜ୍ୱର ଓ ରାସ ହୋଇପାରେ । ଏନ ନିୟୁତ ଟିକା ଦେଲେ ୮ ଜଣକୁ ସାଙ୍ଘିତିକ ଆଲର୍ଜି ଓ ୩ ଜଣଙ୍କର ଅଙ୍ଗ ଫେଲ ହେବା ସମ୍ଭାବନା ଥାଏ ।  ଗର୍ଭାବସ୍ଥାରେ ଏହା ନିରାପଦ, ତେଣୁ ସଂକ୍ରମଣ ସଂଭାବନା ଥିଲେ ଏହା ଦେବା ଉଚିତ । ଦୁର୍ବଳ ଇମ୍ମ୍ୟୁନିଟି ଥିବା ଲୋକଙ୍କୁ ଦେବା ଉଚିତ ନୁହେଁ । 

   
ୟେଲୋ ଫିଭର ଟିକା ସନ ୧୯୩୮ରେ ପ୍ରଥମେ ବ୍ୟବ‌ହୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ପ୍ରତି ଡୋଜ ପିଛା ୪.୩୦ରୁ ୨୧.୩୦ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଟିକାର ମୂଲ୍ୟ ୫୦ରୁ ୧୦୦ ଡଲାର ।  ଦୁର୍ବଳିକୃତ ୟେଲୋ ଫିଭର ଭୁତାଣୁରୁ ଏହି ଟିକା ପ୍ରସ୍ତୁତ କରାଯାଏ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଟିକା
ଶ୍ରେଣୀ:RTT(Vaccine)
ଟିଙ୍କ ବାହିତ ଏନ‌କେଫାଲାଇଟିସ୍ ଟିକା

ଟିଙ୍କ ବାହିତ ଏନ‌କେଫାଲାଇଟିସ୍ ଟିକା ଏକ ପ୍ରକାର ଟିକା ଯାହା ଟିଙ୍କ ବାହିତ ଏନ‌କେଫାଲାଇଟିସ୍ (ଟିବିଇ) ରୋଗ ପ୍ରତିରୋଧ ନିମନ୍ତେ ବ୍ୟବ‌ହାର କରାଯାଏ । ଉତ୍ତର ଏସିଆ, ୟୁରୋପ ଓ ପୂର୍ବ ୟୁରୋପରେ ଏହି ରୋଗ ସାଧାରଣତଃ ଦେଖାଯାଏ ।  ଟିକା ନେଇଥିବା ଲୋକଙ୍କ ମଧ୍ୟରୁ ୮୭% ଲୋକଙ୍କର ଇମ୍ମ୍ୟୁନିଟି ହୋଇଯାଏ । ସଂକ୍ରମିତ ଟିଙ୍କ କାମୁଡ଼ିଲେ ଏହା ଫଳପ୍ରଦ ହୁଏ ନାହିଁ । ଏହା ଇଞ୍ଜେକସନ ଆକାରରେ ମାଂସପେଶୀରେ ଦିଆଯାଏ । 

ଏହି ରୋଗ ପ୍ରବଣ ଇଲାକାରେ ସମସ୍ତ ଲୋକଙ୍କୁ ଏହି ଟିକା ଦେବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ (ଡବ୍ଲ୍ୟୁ.ଏଚ.ଓ) ସୁପାରିସ କରୁଛି ।  ଅନ୍ୟଥା କେବଳ ଉଚ୍ଚ ସଙ୍କଟାପନ୍ନ ଲୋକଙ୍କୁ ଦିଆଯିବାକୁ ସୁପାରିସ କରାଯାଏ ।  ତିନି ଡୋଜ ଦେବାପରେ ପ୍ରତି ତିନିରୁ ୫ ବର୍ଷରେ ଏକ ଡୋଜ ଦେବା ଉଚିତ ।  ପ୍ରସ୍ତୁତ ଟିକା ଅନୁସାରେ ୧ ବା ୩ ବର୍ଷରୁ ଉର୍ଦ୍ଧ୍ୱ ପିଲାଙ୍କୁ ଟିକା ଦିଆଯାଏ । 

ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା କ୍ୱଚିତ ଦେଖାଯାଏ ।  ଗୌଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଜ୍ୱର, ଇଞ୍ଜେକସନ ନେଇଥିବା ସ୍ଥାନ ଲାଲ ଦେଖାଯାଏ ଓ ସେଠାରେ କଷ୍ଟ ହୁଏ । ପୁରୁଣା ସଂସ୍କରଣ ବିଶିଷ୍ଟ ଟିକାର ଅଧିକ ପାର୍ଶ୍ୱ ପ୍ରତିକ୍ରିୟା ଥିଲେ । ଗର୍ଭାବସ୍ଥାରେ ଏହା ନିରାପଦ ଜଣାଯାଏ । 

   
ସନ ୧୯୩୭ରେ ପ୍ରଥମ ଟିବିଏ ଟିକା ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହାର ମୂଲ୍ୟ ୫୦ରୁ ୭୦ ବ୍ରିଟିଶ ପାଉଣ୍ଡ । ଏହି ଟିକା ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ ।

 ଆଧାର 

ଶ୍ରେଣୀ:RTT(Vaccine)
ଶ୍ରେଣୀ:ଟିକା
ବାଇକୋଳି ମହାପାତ୍ର

ପଣ୍ଡିତ ବାଇକୋଳି ମହାପାତ୍ର  (୧୬ ଡିସେମ୍ବର ୧୯୦୮ - ୨୦ ଡିସେମ୍ବର ୧୯୭୭) ଏକାଧାରରେ ଜଣେ ସାହିତ୍ୟିକ, ଐତିହାସିକ, ଶିକ୍ଷାବିତ୍ ଓ ସଂଗଠକ ଥିଲେ । ସେ ଗଞ୍ଜାମ ଜିଲ୍ଲାର ଖଲିକୋଟ ଅନ୍ତର୍ଗତ ବାଲୁଙ୍କେଶ୍ୱର ଶାସନରେ ୧୯୦୮ରେ ଜନ୍ମ ଗ୍ରହଣ କରିଥିଲେ।  ତାଙ୍କ ଅଗ୍ରଜମାନେ ଅକାଳରେ ମରି ଯାଉଥିବାରୁ ତାଙ୍କ ପିତାମାତା ଅପମୃତ୍ୟୁ ଟଳାଇବା ଉଦ୍ଦେଶ୍ୟରେ ତାଙ୍କର ନାମ ବାଇକୋଳି (ବିଷାକ୍ତ କୋଳି) ରଖିଥିଲେ। 

 ଜୀବନକାଳ 
ତତ୍କାଳୀନ ଥାର୍ଡ ଫର୍ମ (ଅଷ୍ଟମ ଶ୍ରେଣୀ) ପାସ୍ କରିବା ପରେ ନିଜ ଗ୍ରାମ ସନ୍ନିକଟ ଫାସୁଳା ପ୍ରାଥମିକ ବିଦ୍ୟାଳୟରେ ଶିକ୍ଷକତା କଲେ। ପରବର୍ତ୍ତୀ ସମୟରେ ବ୍ରହ୍ମପୁରଠାରେ ଶିକ୍ଷକ ତାଲିକ (ଇଟି) କରିଥିଲେ। ଏହି ସମୟରେ ଶିକ୍ଷକ ତାଲିମ କେନ୍ଦ୍ରର ଲାଇବ୍ରେରୀରୁ ସେ ଜ୍ୟୋତିଷ ଶାସ୍ତ୍ର ମଧ୍ୟ ଅଧ୍ୟୟନ କରିଥିଲେ। ସେ ସମୟରେ ଜ୍ୟୋତିଷ ଶାସ୍ତ୍ରଗୁଡ଼ିକ ଓଡ଼ିଆ ଭାଷାରେ ନ ଥିବାରୁ ସେ ଏ ଗୁଡ଼ିକର ସରଳ ଅନୁବାଦ ଓଡ଼ିଆରେ କରିଥିଲେ। ସେ ଭୁଗୋଳ, ଖଗୋଳ, ଗଣିତ (ବିଶେଷ କରି ତ୍ରିକୋଣମିତି ଓ ଜ୍ୟାମିତି), ଇଂରାଜୀ, ହିନ୍ଦୀ ଓ ବଙ୍ଗଳା ଭାଷାରେ ପାରଙ୍ଗମ ଥିଲେ। ମାତ୍ର ବାଇଶି ବର୍ଷ ବୟସରେ ସେ ଜ୍ୟୋତିଷ ସାର ଗ୍ରନ୍ଥାବଳୀର ପ୍ରଥମ ଭାଗ ପ୍ରକାଶ କରିଥିଲେ। ଏହା ପରେ ପରେ ଏହାର ଦ୍ୱିତୀୟ ଓ ତୃତୀୟ ଭାଗ ମଧ୍ୟ ପ୍ରକାଶ ପାଇଥିଲା। 

 ପ୍ରକାଶିତ ଗ୍ରନ୍ଥାବଳୀ 

 ଜ୍ୟୋତିଷ ସାର ଗ୍ରନ୍ଥାବଳୀ (ତିନି ଭାଗରେ)
 ଜାତକ ଦର୍ପଣ
 ଭାରତୀୟ ଜ୍ୟୋତିଷର ଇତିହାସ (ଓଡ଼ିଶା ସାହିତ୍ୟ ଏକାଡେମୀଦ୍ୱାରା ପ୍ରକାଶିତ)
 ବୃହତ୍ ଜାତକ 
 ଫଳଦୀପିକା
 ଚମତ୍କାର ଚିନ୍ତାମଣି
 ଯୋଗବାରିଧି
 ନିତ୍ୟକର୍ମ ଦର୍ପଣ (ଦୁଇ ଭାଗରେ)
 ଓଡ଼ିଶା ସ୍ୱାଧୀନତା ସଂଗ୍ରାମର ଇତିହାସ
 ଓଡ଼ିଶା ଇତିହାସରେ ଖଲ୍ଲିକୋଟର ସ୍ଥାନ
 ଅଧ୍ୟାତ୍ମ ରାମାୟଣ

 ଉପଲବ୍ଧି 
ସେ ଉତ୍କଳ ବିଶ୍ୱବିଦ୍ୟାଳୟ ଓ ପରବର୍ତ୍ତୀ ସମୟରେ ବ୍ରହ୍ମପୁର ବିଶ୍ୱବିଦ୍ୟାୟରେ ସିନେଟ ଏବଂ ଏକାଡେମିକ କାଉନସିଲର ସଦସ୍ୟ ଥିଲେ। ବିଭିନ୍ନ ସମୟରେ ଭାରତୀୟ ଜ୍ୟୋତିଷକୁ ବିଶ୍ୱବିଦ୍ୟାଳୟ ସ୍ନାତକ ଓ ସ୍ନାତକୋତ୍ତର ଶ୍ରେଣୀରେ ପାଠ୍ୟକ୍ରମ ହିସାବରେ ଅନ୍ତର୍ଭୁକ୍ତ କରିବାପାଇଁ ଚେଷ୍ଟା କରିଥିଲେ। 
 ଜୀବନୀ  
“ଉଜ୍ଜ୍ୱଳ ପୁରୁଷ” ଲେଖକ ବିନୋଦ ରାଉତରାୟ

 ପୁରସ୍କାର ଓ ସମ୍ମାନ 
 ତାଙ୍କଦ୍ୱାରା ଦିଆ ଯାଇଥିବା ଭବିଷ୍ୟତବାଣୀ ଯାହା ଦୈନିକ 'ଆଶା' ଓ 'ନୂଆ ଓଡ଼ିଶା'ରେ ୧୯୩୩ରେ ପ୍ରକାଶିତ ହୋଇଥିଲା, ସେହି ହିସାବରେ ୧୬ ଜାନୁଆରୀ ୧୯୩୮ରେ ବିହାରର ବିଭିନ୍ନ ସ୍ଥାନରେ ବ୍ୟାପକ ଭୂମିକମ୍ପ ହେବା ସତ ହେବାରୁ ସେ ସମୟର ଖଲ୍ଲିକୋଟ ରାଜା ରାୟବାହାଦୁର ରାମଚନ୍ଦ୍ର ମର୍ଦ୍ଦରାଜ ଦେଓ ଏକ ବିଶାଳ ଜନ ସମାବେଶରେ ତାଙ୍କୁ ଜ୍ୟୋତିଷ ବିଶାରଦ ଉପାଧିରେ ସମ୍ମାନିତ କରିଥିଲେ। ଏହା ଛଡ଼ା ସେ ବିଶ୍ୱଯୁଦ୍ଧ, କଂଗ୍ରେସ ଦଳର ଫାଟ, ଓଡ଼ିଶା ରାଜ୍ୟ ଗଠନ, ଭି.ଭି. ଗିରିଙ୍କର ରାଷ୍ଟ୍ରପତିତ୍ୱ ଇତ୍ୟାଦି ବିଷୟରେ ମଧ୍ୟ ସଫଳ ଭବିଷ୍ୟବାଣୀ କରିଥିଲେ। 
 ଅଯୋଧ୍ୟା ସଂସ୍କୃତି ସମିତିଦ୍ୱାରା ଜ୍ୟୋତିଷ ଭାସ୍କର ଉପାଧି
 ଓଡ଼ିଶା ସାହିତ୍ୟ ଏକାଡେମୀଦ୍ୱାରା ଉପାୟନ ଉପାଧି
 ସାମନ୍ତ ଚନ୍ଦ୍ରଶେଖର ସ୍ମୃତି ପରିଷଦଦ୍ୱାରା ଜ୍ୟୋତିର୍ବିଦ୍ୟା ବାଚସ୍ପତି ଉପାଧି

 ଆଧାର 

ଶ୍ରେଣୀ:୧୯୦୮ ଜନ୍ମ
ଶ୍ରେଣୀ:୧୯୭୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ଜ୍ୟୋତିର୍ବିଦ
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ଖଗୋଳ ବିଜ୍ଞାନ
ଟ୍ରାଇମେଥୋପ୍ରିମ/ସଲଫାମେଥୋକ୍‌ସାଜୋଲ

ଟ୍ରାଇମେଥୋପ୍ରିମ ସଲଫାମେଥୋକ୍‌ସାଜୋଲ (TMP/SMX), ଅନ୍ୟ ନାମ କୋ-ଟ୍ରାଇମୋକ୍‌ସାଜୋଲ ଏକ ଆଣ୍ଟିବାୟୋଟିକ ଯାହା ଅନେକ ପ୍ରକାର ଜୀବାଣୁ ସଂକ୍ରମଣ ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ଏଥିରେ ଗୋଟିଏ ଭାଗ ଟ୍ରାଇମେଥୋପ୍ରିମ ଓ ୫ ଭାଗ ସଲଫାମେଥୋକ୍‌ସାଜୋଲ (୧:୫) ଥାଏ ।  ମୂତ୍ରନଳୀ ସଂକ୍ରମଣ, ଏମଆରଏସଏ ଚର୍ମ ସଂକ୍ରମଣ, ପର୍ଯ୍ୟଟକ ତରଳ ଝାଡ଼ା, ଶ୍ୱାସନଳୀ ସଂକ୍ରମଣ, ଓ ଆନ୍ତ୍ରିକ ଜ୍ୱର ଇତ୍ୟାଦି ରୋଗମାନଙ୍କ ଚିକିତ୍ସାରେ ବ୍ୟବ‌ହୃତ ହୁଏ ।  ଏଚଆଇଭି/ଏଡ୍‌ସ୍ ଥିବା ଲୋକଙ୍କର ନିମୋସିସ୍ଟିକ ନିମୋନିଆ ରୋଗର ପ୍ରତିଷେଧ ଓ ଚିକିତ୍ସା ଉଭୟ ନିମନ୍ତେ ଏହା ପ୍ରୟୋଗ କରାଯାଏ । ଏହା ପାଟିରେ ଦିଆଯାଏ ଓ ଶିରାରେ ଇଞ୍ଜେକସନ ଆକାରରେ ଦିଆଯାଏ ।

  
ଅଇ, ବାନ୍ତି, ରାସ, ଓ ତରଳ ଝାଡ଼ା ଇତ୍ୟାଦି ପାର୍ଶ୍ୱ ପ୍ରତିକ୍ରିୟା ହୁଏ ।ସାଙ୍ଘାତିକ ଆଲର୍ଜି ଓ କ୍ଲସ୍ଟ୍ରିଡିଅମ ଡିଫିସିଲ ତରଳ ଝାଡ଼ା ବେଳେ ବେଳେ ହୁଏ । ଗର୍ଭାବସ୍ଥା ଶେଷ ଭାଗରେ ଏହା ନ ଦେବାକୁ ନିର୍ଦ୍ଦେଶ ଦିଆଯାଏ । ଶିଶୁ ସୁସ୍ଥ ଥିଲେ [ସ୍ତନ୍ୟପାନ]] କରାଯାଇପାରେ ।  ଏହି ଔଷଧ ଯୋଗୁ ଜୀବାଣୁ ମୃତ୍ୟୁ ହୁଏ ।  ଏହା ଆଣ୍ଟିଫୋଲେଟ କାମ କରେ ।

    
ସନ ୧୯୭୪ରେ ପ୍ରଥମେ ଏହି ଔଷଧ ବିକ୍ରି ଆରମ୍ଭ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଯୁକ୍ତରାଷ୍ଟ୍ର ଆମେରିକାରେ ଏହି ଟିକାର ମୂଲ୍ୟ ଡୋଜ ପିଛା ୦.୪୦ ଡଲାର ।

 ଆଧାର 

ଶ୍ରେଣୀ:ଔଷଧ
ଟ୍ରାଇମେଥୋପ୍ରିମ ସଲଫାମେଥୋକ୍‌ସାଜୋଲ

ଲେଉଟାଣି ଟ୍ରାଇମେଥୋପ୍ରିମ/ସଲଫାମେଥୋକ୍‌ସାଜୋଲ
ଇମେଲ

thumb|150px|The at sign, a part of every SMTP email address.
ଇଲୋକ୍ଟ୍ରୋନିକ ମେଲ ବା ଡାକ, ସାଧାରଣତଃ ଇମେଲ ବୋଲି ୧୯୯୩ ମସିହାରୁ ଜଣାଯାଏ । ଏହାଦ୍ୱାରା ଇଣ୍ଟରନେଟ ମାଧ୍ୟମରେ ଗୋଟିଏ ବ୍ୟବହାରକାରୀ ଅନ୍ୟ ଏକ ବ୍ୟବହାରକାରୀକୁ ବାର୍ତ୍ତା, ରେକର୍ଡ କରାଯାଇଥିବା ବାର୍ତ୍ତା, ଛବି , ଭିଡିଓ  ଆଦି ପଠାଇ ପାରିବ । ପୂର୍ବରୁ ତତ୍-କ୍ଷଣାତ ବାର୍ତ୍ତାବାହ ଭଳି ବାର୍ତ୍ତା ପଠାଳୀ ଓ ବାର୍ତ୍ତା ଗ୍ରହଣକାରୀ ଦୁଇ ଜଣକୁ ଏକା ସମୟରେ ଅନଲାଇନ ରହିବାକୁ ପଡୁଥିଲା । କିନ୍ତୁ ବର୍ତ୍ତମାନ  store-and-forward (ସଞ୍ଚୟ କରି ଆଗକୁ ବଢିବା) ପ୍ରକ୍ରିୟାକୁ ଆଧାରିତ କରି ପ୍ରସ୍ତୁତ କରାଯାଇଥିବାରୁ ଏକ ସମୟରେ ଦୁଇ ଜଣଙ୍କୁ ଅନଲାଇନ ରହିବା ଆବଶ୍ୟକ ପଡୁନାହିଁ । 
ଇମେଲ ସର୍ଭର ବାର୍ତ୍ତା ଗ୍ରହଣ କରିବା ପରେ ସଞ୍ଚିତ କରି ରଖିଥାଏ ଯଦ୍ୱାରା ବ୍ୟବହାରକାରୀ ଯେତେବେଳେ ମଧ୍ୟ ଅନଲାଇନ ଆସିଲେ ବାର୍ତ୍ତା ପାଇପାରେ ।  

ଇତିହାସ
ଇଲୋକ୍ଟୋନିକ୍ସ ମେଲ ଶବ୍ଦଟି ସାଧାରତଣଃ ଇଲୋକ୍ଟୋନିକ୍ସ ବାର୍ତ୍ତା ସଂଞ୍ଚାରଣ ପାଇଁ ବ୍ୟାବହାର କରାଯାଉଥିଲା । 
ଉତ୍ପତ୍ତି
କାର୍ଯ୍ୟ ପ୍ରଣାଳୀ
ପ୍ରକାର
 ୱେବ ଆଧାରିତ ଇମେଲ 
ଇମେଲ୍ ସେବା ପ୍ରଦାନ କରୁଥିବା ଅନେକ ୱେବ୍-ଆଧାରିତ ଇମେଲ୍ ସେବା ପ୍ରଦାନକାରୀ ରହିଛନ୍ତି, ଯେପରିକି ହଟମେଲ୍, ୟାହୁ ମେଲ୍, ଆଉଟଲୁକ୍, ଜିମେଲ୍ ଇତ୍ୟାଦି । ଏଗୁଡିକ ବ୍ୟବହାର କରି, ଯେ କୌଣସି ବ୍ୟକ୍ତି ଏକ ୱେବ୍ ବ୍ରାଉଜର୍ ମାଧ୍ୟମରେ ନିଜ ୱେବସାଇଟରେ ଲଗ୍ କରି ସେମାନଙ୍କର ଇମେଲ୍ ଗ୍ରହଣ କରିପାରିବ କିମ୍ବା ପଠାଇ  ପାରିବେ । ଏହି ସେବା ପ୍ରଦାନକାରୀ ବ୍ୟବସ୍ଥାରେ ଇମେଲଗୁଡ଼ିକ ପ୍ରି-ଡାଉନଲୋଡ୍ ବା ପ୍ରଥମରୁ ଡାଇନ ଲୋଡ଼ ହୋଇ ରହେ ନାହିଁ, ତେଣୁ ଏକ ଇମେଲ୍ ଖୋଲିବା ପାଇଁ ଇଣ୍ଟରନେଟ୍ ଦରକାର ହୋଇଥାଏ ।
 POP3 ଇମେଲ ସର୍ଭର 

 IMAP ଇମେଲ ସର୍ଭର  
 MAPI ଇମେଲ ସର୍ଭର  

ବ୍ୟାବହାର
ଅସୁବିଧା

ଆଧାର
ଶ୍ରେଣୀ:ଉଇକିପିଡ଼ିଆ୧୫ ଗଣସମ୍ପାଦନା
ଆଜିଥ୍ରୋମାଇସିନ

ଆଜିଥ୍ରୋମାଇସିନ ଏକ ଆଣ୍ଟିବାୟୋଟିକ ଯାହା ଅନେକ ପ୍ରକାର ଜୀବାଣୁ ସଂକ୍ରମଣର ଚିକିତ୍ସାରେ ବ୍ୟବ‌ହାର କରାଯାଏ ।  ଏହି ରୋଗମାନଙ୍କ ମଧ୍ୟରେ   ମଧ୍ୟ କର୍ଣ୍ଣ ସଂକ୍ରମଣ, ତଣ୍ଟି ସଂକ୍ରମଣ, ନିମୋନିଆ, ପର୍ଯ୍ୟଟକ ତରଳ ଝାଡ଼ା ଓ ଅନ୍ୟ କେତେକ ଖାଦ୍ୟନଳୀ ସଂକ୍ରମଣ ଅନ୍ତର୍ଭୁକ୍ତ । ଅନେକ ଯୌନସଂଚାରିତ ସଂକ୍ରମଣ ରୋଗ ଯେପରିକି କ୍ଲାମିଡିଆ ଓ ଗନରିଆ ସଂକ୍ରମଣରେ ମଧ୍ୟ ବ୍ୟବ‌ହାର କରାଯାଏ । ମ୍ୟାଲେରିଆ ରୋଗରେ ଅନ୍ୟ କେତେକ ଔଷଧ ସ‌ହିତ ଏହା ଦିଆଯାଇପାରେ । ଏହା ପାଟିରେ ଓ ଶୀରାରେ ଇଞ୍ଜେକସନ ଆକାରରେ ଦିଆଯାଏ । 

  
ଏହାର ମୂଖ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅଇ, ବାନ୍ତି, ତରଳ ଝାଡ଼ା ଓ ପେଟ ଖରାପ ଉଲ୍ଲେଖ‌ଯୋଗ୍ୟ ।  ଆଲର୍ଜି ଓ କ୍ଲସ୍ଟ୍ରିଡିଅମ ଡିଫିସିଲ ତରଳ ଝାଡ଼ା ହୋଇପାରେ । ଗର୍ଭାବସ୍ଥାରେ କୌଣସି ଅସୁବିଧା ହୁଏନାହିଁ । ସ୍ତନ୍ୟପାନ ସମୟରେ ଏହାର ଭୂମିକା ସ୍ପଷ୍ଟ ନ ହେଲେ ମଧ୍ୟ ଭଲ ଥାଇପାରେ ।  ଏହା ମାକ୍ରୋଲାଇଡ ଆଣ୍ଟିବାୟୋଟିକ ଦଳର ଏକ ଆଜାଲାଇଡ । ଏହା ଜୀବାଣୁର ପ୍ରୋଟିନ ପ୍ରସ୍ତୁତିରେ ବାଧା ସୃଷ୍ଟି କରି ତାହାର ବୃଦ୍ଧି ରୋକିଦିଏ ।

   
ଆଜିଥ୍ରୋମାଇସିନ ସନ ୧୯୮୦ରେ ପ୍ରଥମେ ତିଆରି ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ । ଡୋଜ ପିଛା ଏହାର ମୂଲ୍ୟ ୦.୧୮ରୁ ୨.୯୮ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ସମ୍ପୁର୍ଣ୍ଣ କୋର୍ଷର ମୂଲ୍ୟ ୩୩ ଡଲାର ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
କିଶୋର କୁମାର

କିଶୋର କୁମାର(୪ ଅଗଷ୍ଟ ୧୯୨୯-୧୩ ଅକ୍ଟୋବର ୧୯୮୭) ଭାରତୀୟ ବଲିଉଡର ଏକ ଧାରରେ ଜଣେ ବିଶିଷ୍ଟ କଣ୍ଠଶିଳ୍ପୀ,ଲେଖକ,ପ୍ରଜଯୋକ,ନିର୍ଦ୍ଦେଶକ,ଫିଲ୍ମ ଲେଖକ ଥିଲେ । ହିନ୍ଦୀ ଭାଷା ବ୍ୟତୀତ ସେ ବଙ୍ଗାଳୀ, ଗୁଜରାଟୀ, କାନାଡା, ଭୋଜପୁରୀ, ମାଲୟାଲମ, ଓଡ଼ିଆ ଓ ଉର୍ଦ୍ଦୁ ଭାଷାରେ ମଧ୍ୟ କଣ୍ଠ ଦାନ କରିଛନ୍ତି । ୮ ଥର ସେ ଫିଲ୍ମ ଫେୟାର ଜିତି ରେକର୍ଡ ସୃଷ୍ଟି କରିଥିଲେ ଯାହା ଆଜି ପର୍ଜନ୍ତ୍ୟ ମଧ୍ୟ ରେକର୍ଡ କେହି ଭାଙ୍ଗି ପାରି ନାହାନ୍ତି । ମଧ୍ୟପ୍ରଦେଶ ସରକାରଙ୍କଠାରୁ ସେ ଲତା ମଙ୍ଗେସ୍କର ଆୱାର୍ଡ ପାଇଥିଲେ ଓ ସେହି ବର୍ଷଠାରୁ ମଧ୍ୟପ୍ରଦେଶ ସରକାର ଏକ ନୂଆ ପୁରସ୍କାର ଘୋଷଣା କରିଥିଲା ଯାହାର ନାମ ଥିଲା କିଶୋର କୁମାର ଆୱାର୍ଡ ।

 ବ୍ୟକ୍ତିଗତ ଜୀବନ 
କିଶୋର କୁମାର ବଙ୍ଗାଳୀ ଗାଙ୍ଗୁଲୀ ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ବାପା କୁଞ୍ଜଲାଲ ଗାଙ୍ଗୁଲୀ ପେଷାରେ ଜଣେ ଓକିଲ ଥିଲେ । ତାଙ୍କ ମାଙ୍କ ନାମ ଥିଲା ଗୌରି ଦେବୀ । ଚାରି ଭାଇ ଭଉଣୀ ଅଶୋକ,ସତୀ ଦେବୀ ଓ ଅନୁପ ଆଦିଙ୍କ ମଧ୍ୟରେ କିଶୋର ଥିଲେ ସାନ । ଅଶୋକ ଓ ଅନୁପ ଫିଲ୍ମ ହିରୋ ଥିଲେ । ଗିତିକାର କେ.ଲ ସଇଗଲ ତାଙ୍କ ଗୁରୁ ଥିଲେ । କ୍ରିଷ୍ଟିଆନ କଲେଜ, ଇନ୍ଦୋରରୁ ସେ ସ୍ନାତକ ହାସଲ କରିଥିଲେ ।
 ଉପାଧି 
 ଫିଲ୍ମ ଫେୟାର ଆୱାର୍ଡ

ବିଜେତା:
 ବର୍ଷ ଗୀତ ଫିଲ୍ମ ସଙ୍ଗୀତ ନିର୍ଦ୍ଦେଶକ  ଲେଖକ ୧୯୬୯ "ରୂପ୍ ତେରା ମାସ୍ତାନା'' ଆରାଧନା ସଚିନ ଦେବ ବର୍ମନ ଆନନ୍ଦ ବକ୍ସି ୧୯୭୫ "ଦିଲ୍ ଏସା କିସି ନେ ମାରା" ଅମାନୁଷ ଶ୍ଯାମଲ ମିତ୍ରା ଇନ୍ଦିବର ୧୯୭୮ "ଖାଇକେ ପାନ୍ ବନା ରସ୍ ୱାଲା" ଡନ୍ କଲ୍ୟାଞ୍ଜି ଅନନ୍ଦ୍ଜି ଅଞ୍ଜନ ୧୯୮୦ "ହଜର୍ ରହେ ମୁଦକେ ଦେଖେ" ଥୋଡିସି  ବେବ୍ୱଫାଇ ଖାୟାମ ଗୁଲଜାର ୧୯୮୨ "ପାଗ୍ ଘୁଙ୍ଗରୁ ବାନ୍ଧ୍" ନାମକ ହଲାଲ ବାପି ଲାହିରୀ ଅଞ୍ଜନ ୧୯୮୩ "ଅଗର ତୁମ ନା ହୋତେ" ଅଗର ତୁମ ନା ହୋତେ ରାହୁଲ ଦେବ ବର୍ମନ ଗୁଲସନ ବରବା ୧୯୮୪ ''ମଞ୍ଜିଲେ ଅପନୀ ଜଗହ ହେ" ସରାବି ବାପି ଲାହିରୀ ଅଞ୍ଜନ ୧୯୮୫ "ସାଗର କିନାରେ" ସାଗର ସଚିନ ଦେବ ବର୍ମନ ଜାଭେଦ ଅଖତର

Nominated:
 Year Song Film Music Director Lyricist 1971 "Zindagi Ek Safar" Andaz Shankar Jaikishan Hasrat Jaipuri 1971 "Yeh Jo Mohabbat Hai" Kati Patang Rahul Dev Burman Anand Bakshi 1972 "Chingari Koi Bhadke" Amar Prem Rahul Dev Burman Anand Bakshi 1973 "Mere Dil Mein Aaj" Daag: A Poem of Love Laxmikant-Pyarelal Sahir Ludhianvi 1974 "Gaadi Bula Rahi Hai" Dost Laxmikant-Pyarelal Anand Bakshi 1974 "Mera Jeevan Kora Kagaz" Kora Kagaz Kalyanji Anandji M.G.Hashmat 1975 "Main Pyaasa Tum" Faraar Kalyanji Anandji Rajendra Krishan 1975 "O Manjhi Re" Khushboo Rahul Dev Burman Gulzar 1977 "Aap Ke Anurodh" Anurodh Laxmikant-Pyarelal Anand Bakshi 1978 "O Saathi Re" Muqaddar Ka Sikandar Kalyanji Anandji Anjaan 1978 "Hum Bewafa Harghiz" Shalimar Rahul Dev Burman Anand Bakshi 1979 "Ek Rasta Hai Zindagi" Kaala Patthar Rajesh Roshan Sahir Ludhianvi 1980 "Om Shanthi Om" Karz Laxmikant-Pyarelal Anand Bakshi 1981 "Hameh Tumse Pyar" Kudrat Rahul Dev Burman Majrooh Sultanpuri 1981 "Chhookar Mere Mann Ko" Yaraana Rajesh Roshan Anjaan 1983 "Shayad Meri Shaadi" Souten Usha Khanna Sawan Kumar 1984 "De De Pyar De" Sharaabi Bappi Lahiri Anjaan 1984 "Inteha Ho Gayi" Sharaabi Bappi Lahiri Anjaan 1984 "Log Kehete Hai (Mujhe Naulakha Manga De)" Sharaabi Bappi LahiriAnjaan

 Bengal Film Journalists' Association Awards

Winner:
 1971 - Best Male Playback Singer for Aradhana
 1972 - Best Male Playback Singer for Andaz
 1973 - Best Male Playback Singer for Hare Rama Hare Krishna
 1975 - Best Male Playback Singer for Kora Kagaz
ଆଧାର

ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୧୯୮୭ ମୃତ୍ୟୁ
ଶ୍ରେଣୀ:କଣ୍ଠଶିଳ୍ପୀ
ଭାଙ୍କୋମାଇସିନ

ଭାଙ୍କୋମାଇସିନ ଏକ ଆଣ୍ଟିବାୟୋଟିକ ଯାହା ଅନେକ ପ୍ରକାରର ଜୀବାଣୁ ସଂକ୍ରମଣର ଚିକିତ୍ସା ନିମନ୍ତେ ଦିଆଯାଏ ।  ଶିରା ଇଞ୍ଜେକସନ ଆକାରରେ ପ୍ରଥମ ଧାଡ଼ି ଚିକିତ୍ସା ଭାବରେରେ ଏହା ଦିଆଯାଉଥିବା ଜଟିଳ ହୋଇଥିବା ରୋଗମାନଙ୍କ ନାମ ଚର୍ମ ସଂକ୍ରମଣ, ରକ୍ତ ସଂକ୍ରମଣ, ଏଣ୍ଡୋକାର୍ଡ଼ାଇଟିସ, ଅସ୍ଥି-ଗଣ୍ଠି ସଂକ୍ରମଣ ଓ ମେଥିସିଲିନ ପ୍ରତିରୋଧିତ ସ୍ଟାଫିଲୋକୋକସ ଅରିଅସ ସଂକ୍ରମଣ ରୋଗ ସମୂହ । ରକ୍ତ ପରୀକ୍ଷା କରି ଏହାର ସଠିକ ଡୋଜ ଦିଆଯାଇପାରେ । ଏହି ଔଷଧ ସାଂଘାତିକ କ୍ଲସ୍ଟ୍ରିଡିଅମ ଡିଫିସିଲ କୋଲାଇଟିସ ରୋଗରେ ପାଟିରେ ଦିଆଯାଇପାରେ ।  ପାଟିରେ ଦିଆଯାଉଥିବା ଔଷଧ ଭଲରୂପେ ଅବଶୋଷିତ ହୋଇପାରେ ନାହିଁ । 

  
ଇଞ୍ଜେକସନ ଦିଆଯାଇଥିବା ସ୍ଥାନରେ କଷ୍ଟ ଓ ଆଲର୍ଜି ଏହାର ମୂଖ୍ୟ ପାର୍ଶ୍ୱ ପ୍ରତିକ୍ରିୟା । ବେଳେ ବେଳେ ଶ୍ରବଣ ଅସୁବିଧା, ନିମ୍ନ ରକ୍ତଚାପ ଓ ଅସ୍ଥିମଜ୍ଜା ଦମନ ଭଳି ପ୍ରତିକ୍ରିୟା ହୁଏ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ନ ହେଲେ ମଧ୍ୟ କୌଣସି କ୍ଷତି ହେବାର ପ୍ରମାଣ ମିଳିନାହିଁ,  ଓ ସ୍ତନ୍ୟପାନରେ ଏହା ନିରାପଦ ଥିବା ସମ୍ଭାବନା ଅଧିକ ।  ଏହା ଏକ ପ୍ରକାର ଗ୍ଲାଇକୋପେପ୍‌ଟାଇଡ ଆଣ୍ଟିବାୟୋଟିକ ଯାହା ଜୀବକୋଷ କାନ୍ଥ ତିଆରିକୁ ପ୍ରତିହତ କରେ ।

   
ସନ ୧୯୫୪ରେ ପ୍ରଥମେ ଭାଙ୍କୋମାଇସିନ ବିକ୍ରି ଆରମ୍ଭ ହୋଇଥିଲା ।  > ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଶୀରା ଇଞ୍ଜେକସନର ଡୋଜପିଛା ହୋଲସେଲ ମୂଲ୍ୟ ପ୍ରାୟ ୧.୭୦ରୁ ୬.୦୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଶୀରାଇଞ୍ଜେକସନ ଅପେକ୍ଷା ପାଟିରେ ଦିଆଯିବା ପିଲ ଅଧିକ ଦାମ ପଡ଼େ ।  ଖର୍ଚ୍ଚ କମେଇବା ପାଇଁ କ୍ଲସ୍ଟ୍ରିଡିଅମ ଡିଫିସିଲ କୋଲାଇଟିସରେ ଇଞ୍ଜେକସନ ଔଷଧକୁ ପାଟିରେ ଦିଆଯାଇପାରେ ।  ମାଟିରେ ଥିବା ଆମିକୋଲାଟପସିସ ଓରିଏଣ୍ଟାଲିସ ଜୀବାଣୁ ଭାଙ୍କୋମାଇସିନ ତିଆରି କରେ । 

 ଆଧାର 

ଶ୍ରେଣୀ:ଔଷଧ